
טקסט הדף מנוקד



אִיבַּעְיָא לְהוּ בְּעָלִים בְּיוֹבֵל שֵׁנִי כְּאַחֵר דָּמוּ אוֹ לָא


תָּא שְׁמַע לֹא יִגָּאֵל יָכוֹל לֹא תְּהֵא נִגְאֶלֶת שֶׁתְּהֵא לְפָנָיו כִּשְׂדֵה מִקְנָה תַּלְמוּד לוֹמַר עוֹד לִכְמוֹת שֶׁהָיְתָה אֵינָהּ נִגְאֶלֶת אֲבָל נִגְאֶלֶת שֶׁתְּהֵא לְפָנָיו כִּשְׂדֵה מִקְנָה


אִימַּת אִילֵימָא בְּיוֹבֵל רִאשׁוֹן אַמַּאי אֵינָהּ נִגְאֶלֶת אֲחוּזָּה נָמֵי הָוְיָא אֶלָּא פְּשִׁיטָא בְּיוֹבֵל שֵׁנִי


וּלְמַאן אִי לְרַבִּי יְהוּדָה וְרַבִּי שִׁמְעוֹן לְכֹהֲנִים נָפְקָא אֶלָּא לָאו לְרַבִּי אֱלִיעֶזֶר וּשְׁמַע מִינַּהּ בְּעָלִים בְּיוֹבֵל שֵׁנִי כְּאַחֵר דָּמוּ


{ותסברא}<וְתִסְבְּרַהּ> רַבִּי יְהוּדָה וְרַבִּי שִׁמְעוֹן הַאי עוֹד מַאי דָּרְשִׁי בֵּיהּ אֶלָּא הָכָא בְּמַאי עָסְקִינַן בְּשָׂדֶה שֶׁיָּצְאָה לַכֹּהֲנִים וְהִקְדִּישָׁהּ כֹּהֵן וַאֲתוֹ בְּעָלִים לְמִיפְרְקַהּ סָלְקָא דַּעְתָּךְ אָמֵינָא לָא תִּיפְרוֹק שֶׁתְּהֵא כִּשְׂדֵה מִקְנָה תַּלְמוּד לוֹמַר עוֹד לִכְמוֹת שֶׁהָיְתָה אֵינָהּ נִגְאֶלֶת אֲבָל נִגְאֶלֶת שֶׁתְּהֵא לְפָנָיו כִּשְׂדֵה מִקְנָה


וְהָתַנְיָא יָשׁוּב הַשָּׂדֶה לַאֲשֶׁר קָנָהוּ מֵאִתּוֹ יָכוֹל יַחְזוֹר לַגִּזְבָּר שֶׁלְּקָחָהּ הֵימֶנּוּ תַּלְמוּד לוֹמַר לַאֲשֶׁר לוֹ אֲחֻזַּת הָאָרֶץ


מָה תַּלְמוּד לוֹמַר לַאֲשֶׁר קָנָהוּ שָׂדֶה שֶׁיָּצְאָה לַכֹּהֲנִים וּמְכָרָהּ כֹּהֵן וְהִקְדִּישָׁהּ לוֹקֵחַ וּגְאָלָהּ אַחֵר יָכוֹל תַּחְזוֹר לַבְּעָלִים הָרִאשׁוֹנִים תַּלְמוּד לוֹמַר לַאֲשֶׁר קָנָהוּ


וְאִיצְטְרִיךְ לְמִיכְתַּב לֹא יִגָּאֵל וְאִיצְטְרִיךְ לְמִיכְתַּב לַאֲשֶׁר קָנָהוּ דְּאִי כְּתַב רַחֲמָנָא לֹא יִגָּאֵל דְּלָא קָא הָדְרָא כְּלָל כְּתַב רַחֲמָנָא לַאֲשֶׁר קָנָהוּ


וְאִי כְּתַב רַחֲמָנָא לַאֲשֶׁר קָנָהוּ דְּלָא קָיָהֲבִי בְּעָלִים דְּמֵי אֲבָל הָכָא דְּיָהֲבִי בְּעָלִים דְּמֵי דְּתֵיקוּם בִּידַיְהוּ כְּתַב רַחֲמָנָא לֹא יִגָּאֵל


וְאִי כְּתַב רַחֲמָנָא לֹא יִגָּאֵל וְלָא כְּתַב עוֹד הֲוָה אָמֵינָא לָא תִּיפְרוֹק כְּלָל כְּתַב רַחֲמָנָא עוֹד לִכְמוֹת שֶׁהָיְתָה אֵינָהּ נִגְאֶלֶת אֲבָל נִגְאֶלֶת שֶׁתְּהֵא לְפָנָיו כִּשְׂדֵה מִקְנָה


מַאי הָוֵי עֲלַהּ תָּא שְׁמַע רַבִּי אֱלִיעֶזֶר אוֹמֵר גְּאָלָהּ בְּעָלִים בְּיוֹבֵל שֵׁנִי יוֹצְאָה לַכֹּהֲנִים בַּיּוֹבֵל


אֲמַר לֵיהּ רָבִינָא לְרַב אָשֵׁי הָאֲנַן לָא תְּנַן הָכִי רַבִּי אֱלִיעֶזֶר אוֹמֵר אֵין הַכֹּהֲנִים נִכְנָסִין לְתוֹכָהּ עַד שֶׁיִּגְאָלֶנָּה אַחֵר אֲמַר לֵיהּ בְּעָלִים בְּיוֹבֵל שֵׁנִי כְּאַחֵר דָּמוּ


אִיכָּא דְּאָמְרִי רַבִּי אֱלִיעֶזֶר אוֹמֵר גְּאָלָהּ בְּיוֹבֵל שֵׁנִי אֵינָהּ יוֹצְאָה לַכֹּהֲנִים בַּיּוֹבֵל אֲמַר לֵיהּ רָבִינָא לְרַב אָשֵׁי אַף אֲנַן נָמֵי תְּנֵינָא רַבִּי אֱלִיעֶזֶר אוֹמֵר אֵין הַכֹּהֲנִים נִכְנָסִין לְתוֹכָהּ עַד שֶׁיִּגְאָלֶנָּה אַחֵר אֲמַר לֵיהּ אִי מִמַּתְנִיתִין הֲוָה אָמֵינָא בְּעָלִים בְּיוֹבֵל שֵׁנִי כְּאַחֵר דָּמוּ קָא מַשְׁמַע לַן


מַתְנִי' הַלּוֹקֵחַ שָׂדֶה מֵאָבִיו וּמֵת אָבִיו וְאַחַר כָּךְ הִקְדִּישָׁהּ הֲרֵי הִיא כִּשְׂדֵה אֲחוּזָּה הִקְדִּישָׁהּ וְאַחַר כָּךְ מֵת אָבִיו הֲרֵי הִיא כְּשָׂדֶה מִקְנָה דִּבְרֵי רַבִּי מֵאִיר


רַבִּי יְהוּדָה וְרַבִּי שִׁמְעוֹן אוֹמְרִים הֲרֵי הִיא כִּשְׂדֵה אֲחוּזָּה שֶׁנֶּאֱמַר אִם מִשְּׂדֵה מִקְנָתוֹ אֲשֶׁר לֹא מִשְּׂדֵה אֲחֻזָּתוֹ שָׂדֶה שֶׁאֵינָהּ רְאוּיָה לִהְיוֹת שְׂדֵה אֲחוּזָּה יָצְתָה זוֹ שֶׁהִיא רְאוּיָה לִהְיוֹת שְׂדֵה אֲחוּזָּה


שְׂדֵה מִקְנָה אֵינָהּ יוֹצְאָה לַכֹּהֲנִים בַּיּוֹבֵל שֶׁאֵין אָדָם מַקְדִּישׁ דָּבָר שֶׁאֵינוֹ שֶׁלּוֹ הַכֹּהֲנִים וְהַלְוִיִּם מַקְדִּישִׁין לְעוֹלָם וְגוֹאֲלִין לְעוֹלָם בֵּין לִפְנֵי הַיּוֹבֵל בֵּין לְאַחַר הַיּוֹבֵל


גְּמָ' תָּנוּ רַבָּנַן מִנַּיִן לְלוֹקֵחַ שָׂדֶה מֵאָבִיו וְהִקְדִּישָׁהּ וְאַחַר כָּךְ מֵת אָבִיו מִנַּיִן שֶׁתְּהֵא לְפָנָיו כִּשְׂדֵה אֲחוּזָּה תַּלְמוּד לוֹמַר וְאִם מִשְּׂדֵה מִקְנָתוֹ אֲשֶׁר לֹא מִשְּׂדֵה אֲחֻזָּתוֹ שָׂדֶה שֶׁאֵינָהּ רְאוּיָה לִהְיוֹת שְׂדֵה אֲחוּזָּה יָצְתָה זוֹ שֶׁרְאוּיָה לִהְיוֹת שְׂדֵה אֲחוּזָּה דִּבְרֵי רַבִּי יְהוּדָה וְרַבִּי שִׁמְעוֹן


רַבִּי מֵאִיר אוֹמֵר מִנַּיִן לְלוֹקֵחַ שָׂדֶה מֵאָבִיו וּמֵת אָבִיו וְאַחַר כָּךְ הִקְדִּישָׁהּ מִנַּיִן שֶׁתְּהֵא לְפָנָיו כִּשְׂדֵה אֲחוּזָּה תַּלְמוּד לוֹמַר וְאִם מִשְּׂדֵה מִקְנָתוֹ אֲשֶׁר לֹא מִשְּׂדֵה אֲחֻזָּתוֹ שָׂדֶה שֶׁאֵינָהּ שְׂדֵה אֲחוּזָּה יָצָאת זוֹ שֶׁהִיא שְׂדֵה אֲחוּזָּה


לֵימָא בְּהָא קָא מִיפַּלְגִי דְּרַבִּי מֵאִיר סָבַר קִנְיַן פֵּירוֹת כְּקִנְיַן הַגּוּף דָּמֵי


רַבִּי יְהוּדָה וְרַבִּי שִׁמְעוֹן סָבְרִי קִנְיַן פֵּירוֹת לָאו כְּקִנְיַן הַגּוּף דָּמֵי


אָמַר רַב נַחְמָן בַּר יִצְחָק בְּעָלְמָא לְרַבִּי שִׁמְעוֹן וְרַבִּי יְהוּדָה קִנְיַן פֵּירוֹת כְּקִנְיַן הַגּוּף דָּמֵי




רש"י





	איבעיא להו. לרבי אליעזר דאמר ביובל שני בת גאולה היא אם לא נגאלה בראשון: בעלים ביובל שני כאחר דמו. ואי פריק לה יוצאה מידו לכהנים: או לא כאחר דמו. אלא כי היכי דאילו פרקה ביובל ראשון הוה קיימא בידיה השתא נמי קיימא בידיה: לכהנים נפקא. וביובל שני לאו בת גאולה היא כלל: מתני' הלוקח שדה מאביו ומת אביו כו' הרי היא כשדה אחוזה. שהרי עד שלא הקדישה נפלה לו בירושה הלכך אם בא לפדותה פודה בית כור בנ' סלעים כשדה אחוזה ואם לא גאלה הוא וגאלה אחר יוצאה לכהנים ביובל: כשדה מקנה. דבתר שעה שהקדישה אזלינן הלכך אם בא לפדותה פודה בשווייה כדין שדה מקנה ואם לא גאלה הוא וגאלה אחר חוזרת לו ביובל שהרי בשעה שהקדישה לא היה גופה שלו דעתידה היא לחזור לאביו ביובל כדין שאר מכירות וכשאר מקדיש שדה מקנה הוא שהגואלה מיד גזבר מחזירה ביובל לאשר לו אחוזת הארץ דהיינו אביו וזה יורש את כח אביו: שדה מקנה. שהקדישה וגאלה אחר אינה יוצאה לכהנים ביובל אלא למי שמכרה למקדישה: שאין אדם מקדיש דבר שאינו שלו. וקרקע זו לא היתה שלו אלא עד היובל: מקדישין לעולם. מפרש בגמ': וגואלין לעולם. אם הקדיש כהן קרקע ירושתו גואלה אפי' לאחר היובל דכתיב (ויקרא כה) גאולת עולם תהיה ללוים: גמ' רבי מאיר סבר קנין פירות. שהיתה קנויה לו לבן בחיי אביו לפירות לאכול הפירות ולא לגופה שהרי עתיד לחזור ביובל כקנין הגוף דמי הלכך כי מת אביו עד שלא הקדישה אי לא אשמועינן קרא דתיהוי כשדה אחוזה ה''א לאו שדה אחוזה היא דבלאו מיתת אביו היתה קנויה לו הילכך איצטריך קרא להכי אבל הקדישה בעודה שדה מקנה ואח''כ מת אביו לא רביא לן קרא דתיהוי אחוזה אלא שדה מקנה היא: ורבי יהודה ורבי שמעון סברי לאו כקנין הגוף דמי. וכי מת אביו קודם שהקדישה הוא דקא ירית לה לגופה ושדה אחוזה היא והלכך להאי לא איצטריך קרא לרבויי דהא אחוזה גמורה היא שבחיי אביו לא היתה קנויה לו וכי אתא קרא להקדישה ואח''כ מת אביו דאע''ג דבשעת הקדש הואי שדה מקנה השתא דמת אביו קודם פדיון שדה אחוזה היא: כקנין הגוף דמי. ולמת אביו ואח''כ הקדישה נמי איצטריך קרא:





תוספות





	איבעיא להו בעלים ביובל שני. פירוש לרבי אליעזר כאחר דמו או לא דכיון דלא גאלה ולא נתחלקה לכהנים ביובל שעדיין היא ביד הגזבר יכולים הבעלים לגאלה דהא דכתיב לא יגאל עוד. כדדרשינן מיניה שאינה נגאלת לכמו שהיתה היינו שגאלה אחר מיד הגזבר ובלא נתחלקה מעולם לכהנים בהכי לא מיירי ביה קרא דלא יגאל עוד אלא תעמוד ביד הבעלים כשגאלה מיד הגזבר: אלא הכא במאי עסקינן בשדה שיצתה לכהנים. פירוש כגון שדה אחוזה שהקדישה בעלים וגאלה אחר לפני היובל שיוצאה לכהנים ביובל ובא כהן אשר הגיע לו אותו שדה והקדיש והיינו ביובל שני ואתו בעלים למיפרק דסד''א אי לא כתיב (כי) אם לא יגאל דלא תפריק שתהא לפניו אפי' כשדה מקנה ת''ל עוד לכמות שהיתה אינה נגאלת [אבל נגאלת] שתהא כשדה מקנה פירוש ותחזור לכהנים ביובל והשתא קאי והיה השדה בצאתו ביובל וגו' אשני דרכים דמיירי בהו קרא בין אואם לא יגאל השדה בין אואם מכר לאיש אחר דלעולם קרא בשני ענינים איירי כדפירשתי לעיל וא''כ לר''א נמי פירושא דקרא הכי הוא ולעיל מיבעי לי' מאי טעם דרבי אליעזר ומסיק מאי הוי עלה (פירוש מ''ט) דרבי אליעזר אמר רבא אמר קרא והיה השדה בצאתו ביובל וגו' בצאתו מתחת ידי אחר פירוש כי ביציאתו משמע שיוצא מיד אחר שגאלה מיד הגזבר אבל כל זמן שהיא ביד הגזבר לא יצא ביובל: שדה מקנה אינה יוצאה לכהנים ביובל. שאין אדם מקדיש דבר שאינו שלו לפום ריהטא משמע אם גאל האחר מהגזבר לפני היובל ורש''י פירש בפירוש חומש שלו דאפי' לא גאלה אחר אלא שעדיין היא ביד הגזבר תצא בחנם ביובל לבעלים הראשונים אשר לו אחוזת הארץ: לרבי יהודה ור''ש קנין פירות כקנין הגוף דמיא כו'. פירשתי בהשולח (גיטין דף מח.):





רבינו גרשום

גאלוה בעלים ביובל שני. לרבי אלעזר בעלים כאחר דמו ויוצאה שוב לכהנים או לא דמו לגאלה אחר:



ת"ש לא יגאל עוד כו' אלא פשיטא ביובל שני. ונגאלת שתהיה לפניו כשדה מקנה שחוזרת לכהנים ביובל כדכתיב לכהן תהיה וגו' אלמא דבעלים ביובל שני כאחר דמו:



ותיסברא וכו'. ומדחי ליה דליכא למשמע טעמא מהכא:



מאי הוי עלה אמר רבא ת"ש. דתנינן ברייתא בפירוש דכאחר דמו ר"א אומר כו':



אי ממתני' הוה אמינא כו'. קמ"ל ברייתא דלאו כאחר דמו:



יצאת זו שהיא ראויה להיות שדה אחוזה. שכיון שאילו לא קנאה היתה נופלת לפניו בירושה והויא שדה אחוזה השתא נמי דאע"ג דהקדישה ואח"כ מת אביו הויא שדה אחוזה:



המקדיש שדה מקנה ולא גאלה אינה יוצאה לכהנים ביובל שאין אדם מקדיש דבר שאינו שלו. שהיא אחוזתו של מוכר וחוזרת לו ביובל:



רבי מאיר סבר קנין פירות כקנין הגוף דמי:



דהלוקח שדה מאביו אין לו בחיי אביו אלא הפירות ורבי מאיר סבר קנין פירות כקנין הגוף דמי הלכך כי הקדישה בחיי אביו הרי היא כשדה מקנה דכשם שהפירות שלו כך קנה הגוף ושוב אינה ראויה להיות שדה אחוזתו אלא דין שדה מקנה יש לה:



ורבי יהודה ור' שמעון סברי. קנין פירות לאו כקנין הגוף דמי. הלכך אמרי הרי היא כשדה אחוזה שראויה להיות שדה אחוזה:



בעלמא בכל דוכתא במי שכתב כל נכסיו לבנו לאחר מותו שניהם אינם יכולין למכור כלומר לר' יהודה ור' שמעון קנין פירות כקנין הגוף דמי. והכא קרא. יתירא:





רש"ש

במשנה שנאמר ואם את שדה מקנתו כו'. כצ"ל וכן בגמרא לקמן:





הגהות יעב"ץ

גמ' אמאי אינה נגאלת שדה אחוזה נמי הויא כצ"ל:


תוס' ד"ה לר"י ור"ש כצ"ל:





פתח עינים

רש"י ד"ה כשדה מקנה וכו' פודה בשיוויה וכו'. בפירוש החומש כתב רש"י דגם שדה מקנה הוי כשדה אחוזה. והסמ"ג עשין קל"א תמה עליו דשביק רבנן ע"ש והכא רש"י עצמו נקיט כרבנן דשדה מקנה פודה בשיוויה. ודברי הסמ"ג נעלמו מגאון עוזנו הרב הגדול מהרי"ר בספרו הנורא משנה למלך פ"ד דערכין דין כ"ו ומהרב הגדול מופת הדור מהר"ח אבואלעפיא בספר יוסף לקח דף צ"ו ע"א עיין בדברי קדשם באורך. ובר מן דין איכא קבא דקשיתא על שני המאורות הגדולים הנזכרים והשמטות וכבר עמדנו קצת על דבריהם בעניותנו כמו שכתוב אצלנו בהגהת הרמב"ם שם בס"ד:





שערי תורת בבל

(כו ב תוספות) ד"ה שדה וכו' משמע אם גאל האחר וכו' ורש"י פירש וכו'.—עי' ירושלמי קידושין פ"ג ה"א דמפורש, שהקדש שדה מקנה יוצא בלא פדיון. והרי זה כפי' רש"י.

